NaiveNeuron/SloPal huggingface dataset:
Simon, Zsolt, poslanec NR SR (2015-03-11):
Začnem snáď od kolegu Rašiho. Viem vám vymenovať tých starostov a primátorov, ktorí s tým majú problém, a aby ste nemuseli chodiť ďaleko, spýtajte sa kolegyne v Prešove, ktorá sa podpísala pod výzvu, aby sa tieto veci, ktoré som tu nastolil, aby boli otvorené a pán minister na to odpovedal. Môžem ich menovať aj ďalších, hoc viem vám ich aj ukázať. V každom prípade, kolegovia, kolegyne, ďakujem vám za pripomienky. Sedel som na tom výbore a mal som možnosť vidieť od vás, ako ste predložili pozmeňujúce návrhy. Keď som kládol otázky, ani jeden jediný z vás neobhájil svoje stanoviská. Za vás obhajoval stanoviská pán štátny tajomník. Pán štátny tajomník všetko vysvetlil. Ale v každom prípade, kolega Martinák, ja zvysoka na to, že sa zvolebnieva. Ale vy prijímate zákon, kde starosta bude rukojemníkom. A snáď, keď každý starosta, občan sa začne zaujímať o tieto zákony, a možnože kolega Raši, keď si prečíta tento zákon aj v tých upozorneniach, ktoré som tam dal, možno že on dôjde k tomu, že asi niekto na neho našil búdu. Pretože pokiaľ by platila, ja by som sa mal rozhodovať len podľa tej propagandy, ktorú ministerstvo robí a robilo, a niektoré lobistické skupiny ešte pred tým, než vo vláde by bol zákon schválený, robili k nemu školenia, tak určite by som podľahol tomu, že tento zákon je dobrý. Tento zákon je potrebný, ale nie v podobe, ako ho máme dnes, teraz na stole. A počet pripomienok, pán kolega Martinák, v tom rozsahu poukazuje na to, aká je to zlá práca, ktorá sem bola... (Prerušenie vystúpenia časomerom.)
Glváč, Martin, podpredseda NR SR (2017-12-21):
Pani poslankyňa Verešová.
Mizík, Stanislav, poslanec NR SR (2022-11-15):
Ďakujem za slovo. Výborne si to rozobral. Podotkol by som, že títo akože vojnoví utečenci, akože utečenci zo Sýrie sú v drvivej, v drvivej väčšine vyšportovaní mladí junci bez dokladov a podľa mňa sú predvoj zatiaľ spiacich džihádistických buniek. A vie vôbec Mikulec, čo to je spiaca bunka? Vie Mikulec, že Európa je zamorená pašovanými zbraňami z Ukrajiny? V zahraničí sa o tom hovorí aj píše. U nás nič. U nás sa mlčí. Klasické zbrane ako samopaly, pištole, granáty, výbušniny sú jedna vec. Ale taký Javelin, ktorých zmizlo na Ukrajine veru dosť, taký Javelin ten veru už vie urobiť inú paseku. A ešte jednu vec by som podotkol. Hamran chce na ochranu vonkajších hraníc agentúru Frontex. To sa naozaj zbláznil aj s Mikulcom. Veď Frontex je agentúra, ktorá že akože, akože zachraňuje na mori migrantov, ale de facto ich pašuje na európsky breh z líbyjských brehov. Ďakujem za slovo.
Žiga, Peter, podpredseda NR SR (2023-11-29):
Pán poslanec Matovič.
Hlinka, Jozef, poslanec NR SR (2022-10-18):
Ďakujem za slovo. Vážený pán predseda, vážení páni ministri, vážené panie poslankyne, vážení páni poslanci, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predmetný vládny návrh bol doručený poslancom s tým, že vláda požiadala prerokovať tento vládny návrh zákona prostredníctvom skráteného legislatívneho konania. Predseda Národnej rady posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie 72. schôdze Národnej rady Slovenskej republiky. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet a ústavnoprávny výbor. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali ihneď. Pán predseda, prosím, otvorte rozpravu k uvedenému návrhu zákona.
Glenda, Tibor, poslanec NR SR (2012-09-11):
Pán predseda, keďže sme schválili bod č. 4 zo spoločnej správy, o pozmeňujúcom návrhu pani poslankyne Nicholsonovej nemožno hlasovať.
Grendel, Gábor, podpredseda NR SR (2020-12-02):
Prezentujme sa a hlasujme. (Hlasovanie.) Prítomných 127 poslancov, za 81, proti 30, zdržalo sa 15, nehlasoval 1 poslanec. Tieto body zo spoločnej správy sme schválili.
P. Paška, predseda NR SR: (2009-02-17):
(Hlasovanie.) 133 prítomných, 77 za, 4 proti, 52 sa zdržalo. Tento návrh sme schválili.
Majorová Garstková, Jana, poslankyňa NR SR (2023-03-21):
Vážený pán predsedajúci, v rozprave nevystúpil žiaden poslanec. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Matovič, Igor, poslanec NR SR (2013-05-23):
Lojzo, čo mi je na tebe sympatické, je, že dokážeš sa postaviť niekedy aj trebárs takejto mase a upozorniť v tomto prípade na nejakých možno aj neofašistov, že asi by pochodovať po Bratislave len tak nemali. Čo sa ale zároveň v tomto prípade priznám, je to, že vlastne vyrušila ma veľmi taká tá tvoja reakcia na možno tú bitku, ktorú si dostal. Tvoje slová boli, že to kde sme v akom štáte, keď sa takto pristupuje k poslancom. Také to vyzdvihovanie teba ako poslanca mi tam vadilo. A teraz som veľmi rád, že v tomto vystúpení si z toho už ustúpil, že už si hovoril, teda že ti ide vlastne o všetkých občanov. Ale keď si pozrieš vlastne svoje prvé reakcie, tá tvoja prvá reakcia bola, čo sme to v akom štáte, keď sa takto pristupuje k občanom. A to, si myslím, nebolo správne.
Pellegrini, Peter, predseda NR SR (2014-12-04):
Poprosím, pán poslanec Přidal.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 137 poslancov, za 93, zdržalo sa 43 (správne 41, pozn. red.), 3 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Hrušovský, Pavol, podpredseda NR SR (2011-09-14):
Páni poslanci, poprosím o pokoj.
Jurinová, Erika, podpredsedníčka NR SR (2013-10-24):
Pán poslanec Viskupič.
Bugár, Béla, podpredseda NR SR (2011-07-07):
Pán poslanec Matovič.
P. Hrušovský, predseda NR SR: (2004-03-12):
Teraz poprosím pána poslanca Jozefa Šimka, aby Národnú radu informoval o výsledku tajnej voľby za člena Dozornej komisie Slovenskej televízie. Nech sa páči, pán poslanec Šimko.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 124 poslancov, za 98, zdržalo sa 25, 1 nehlasoval. Uvedený návrh sme schválili. Otváram rozpravu v rámci tretieho čítania .
Brocka, Július, poslanec NR SR (2014-12-09):
Pán predseda, dajte hlasovať o tom, že prerokujeme uvedený návrh zákona v druhom čítaní.
Petrák, Ľubomír, poslanec NR SR (2010-12-03):
Ďakujem pekne za slovo, pán predsedajúci. Vážený pán kolega Ondruš, ja chcem sa pripojiť k tým, ktorí oceňujú tvoje vystúpenie. Mňa osobne mrzí, že tu nie je pán minister Mihál, lebo keď nastupoval do funkcie, myslel som si, že funkciu ministra práce a sociálnych vecí preberá človek, ktorý sa vyzná v problematike. Keď sa pozerám na návrh štátneho rozpočtu a na priority, ktoré si stanovuje, niečo je tam aj racionálne, ale zase na druhej strane veci, ktoré si pomenoval, myslím si, že by boli veľkým obohatením a mohli by ho trošku uviesť do problematiky. Ja osobne sa chcem dotknúť dvoch čísiel, ktoré si pomenoval, to je 373-tisíc, pokiaľ si dobre pamätám, eur na detské domovy a 200-tisíc na podhľady na stropy na ministerstve práce a sociálnych vecí. Ja sa v tejto súvislosti chcem spýtať, ak priorita detských domovov rodinného typu je prioritou predsedníčky vlády, ktorá bola predtým ministerkou práce, sociálnych vecí a rodiny, potom sa pýtam, čo robila pani premiérka pri zostavovaní tohto návrhu štátneho rozpočtu? Ja osobne chcem povedať, že to nie je a detí v detských domovoch nie sú len o tom, že v predvianočnom období zoberieme jedno auto darčekov, ktoré porozdávame, vyfotíme sa za jasu televíznych kamier, ale je to systematická práca, podpora v štátnom rozpočte a budovanie týchto detských domovov. Ako myslím si, že tadiaľto vedie cesta a pani predsedníčka vlády by sa mala nad sebou zamyslieť.
Ďuriš Nicholsonová, Lucia, podpredsedníčka NR SR (2018-09-12):
Za klub OĽANO teraz vystúpi pán poslanec Heger ako písomne prihlásený poslanec. Nech sa páči.
M. Číž, podpredseda NR SR: (2007-12-06):
Teraz nasleduje prvé čítanie o vládnom návrhu zákona, ktorým sa mení a dopĺňa zákon č. 365/2004 Z. Z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov a o zmene a doplnení zákona Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov . Tento vládny návrh zákona ste dostali pod tlačou 474 a návrh na pridelenie prerokovania vo výboroch máte v rozhodnutí predsedu č. 486. Slovo má pán podpredseda vlády Dušan Čaplovič, aby vládny návrh zákona uviedol. Poprosím všetkých, aby ste zaujali ešte na tú chvíľu miesta v poslaneckých laviciach a vytvorili pánovi podpredsedovi vlády dôstojné prostredie. Máte slovo, pán podpredseda.
Bugár, Béla, podpredseda NR SR (2017-05-18):
Na vystúpenie pána poslanca s faktickými poznámkami dvaja. Pani poslankyňa Petrík, nech sa páči.
Šeliga, Juraj, podpredseda NR SR (2020-07-24):
No, pokoj, pokoj, v bufete majú gyros alebo panenku, ak sa chcete hádať, choďte sa hádať tam. A ako ďalší vystúpi pán poslanec Šutaj Eštok, nech sa páči.
T. Cabaj, podpredseda NR SR: (2010-03-02):
Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 1381. Spoločná správa výborov má tlač 1381a. Pán minister Jahnátek, nech sa páči.
Ďuriš Nicholsonová, Lucia, podpredsedníčka NR SR (2018-09-19):
S reakciou, pán poslanec Sloboda.
Laššáková, Jana, podpredsedníčka NR SR (2014-02-05):
Prosím, prezentujme sa a hlasujeme. (Hlasovanie.) Prítomných 129 poslancov, za návrh 53, proti 5, zdržalo sa 70 poslancov, nehlasoval 1. Neschválili sme postúpenie zákona do druhého čítania. Ďalej budeme pokračovať v hlasovaní v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 799. Pán spravodajca, prosím, uveďte hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov , tlač 799.)
B. Bugár, podpredseda NR SR: (2003-02-27):
Pán minister, chcete zaujať stanovisko k rozprave? Nech sa páči. (Reakcia z pléna.) Pán poslanec, zbytočne sa hlásite, už som uzavrel rozpravu. Mali ste hneď reagovať. (Reakcie z pléna.) Ak je všeobecný súhlas, pán poslanec, ja s tým nemám problém. Nech sa páči, máte slovo. (Reakcie z pléna.) Ale, páni poslanci. Pán poslanec, môžete reagovať.
Borec, Tomáš, minister spravodlivosti SR (2013-05-21):
Ďakujem pekne za slovo, pani predsedajúca. Vážené panie poslankyne, vážení páni poslanci, z poverenia vlády Slovenskej republiky predkladám na dnešné rokovanie Národnej rady Slovenskej republiky vládny návrh zákona, ktorým sa mení a dopĺňa zákon č. 121/2011 Z. z. o zrušení Protidrogového fondu v znení zákona č. 287/2012 Z. z. Protidrogový fond bol zrušený zákonom č. 121/2011 Z. z. o zrušení Protidrogového fondu k 1. máju 2011. Zároveň k tomuto dátumu vstúpil do likvidácie. V priebehu likvidácie však bolo zistené, že fond je predĺžený a likvidátor by mal podať návrh na vyhlásenie konkurzu na Protidrogový fond. Uvedený zákon však, uvedený zákon však v ustanovení § 1 odsek 3 výslovne uvádza, že ustanovenia zákona č. 7/2005 o konkurze a reštrukturalizácii a o zmene a doplnení niektorých zákonov v znení neskorších predpisov sa nepoužijú. Na výmaz z obchodného registra je potrebný súhlas správcu dane, ktorý správca dane vydá, ak voči daňovému subjektu nemá žiadnu daňovú pohľadávku. Keďže voči Protidrogovému fondu registruje určité daňové nedoplatky, nie je príslušný daňový úrad oprávnený udeliť súhlas s návrhom na výmaz z obchodného registra. Protidrogový fond je tak v situácii, kedy nie je možný jeho zánik ani likvidáciou a výmazom z obchodného registra, ani prostredníctvom konkurzného konania. Riešenie vzniknutej situácie je teda zmena zákona o zrušení Protidrogového fondu, ktorou sa umožní použitie ustanovenia, ustanovení zákona o konkurze a reštrukturalizácii, teda vyhlásenie konkurzu, následne zastavenie konkurzného konania pre nedostatok majetku a výmaz Protidrogového fondu z obchodného registra. Prijatie zákona predpokladá minimálny vplyv na verejné financie a náklady spojené s odmenou a výdavkami predbežného správcu budú uhradené z rozpočtovej kapitoly Úradu vlády Slovenskej republiky. Vážená pani predsedajúca, vážená Národná rada Slovenskej republiky, dovoľte, aby som vás požiadal o podporu predloženého vládneho návrhu zákona. Ďakujem za pozornosť.
M. Kovačócy, poslanec: (2007-10-23):
Tak prosím, pán predsedajúci, dajte hlasovať o pozmeňujúcom návrhu pána poslanca Pada.
Ďuriš Nicholsonová, Lucia, podpredsedníčka NR SR (2018-06-14):
Jedna faktická poznámka na vaše vystúpenie. Končím možnosť prihlásiť sa s faktickou. Pán poslanec Gröhling.
Kollár, Boris, predseda NR SR (2021-11-10):
Je všeobecný súhlas? (Nesúhlasná reakcia pléna.) Nie. Dávam o tomto návrhu hlasovať. Prosím, prezentujme sa a hlasujme. Máte to písomne urobené? Dobre. Ďakujem pekne. Prineste mi to, prosím. Ďakujem pekne. Dobre, jasné. Prosím, prezentujme sa a hlasujeme. (Hlasovanie.) Prítomných 132 poslancov, za 17, proti 69, zdržalo sa 45, nehlasoval 1. (Potlesk.) Uvedený návrh pani poslankyne Zemanovej z SaS nebol schválený. Ďalej budeme pokračovať s procedurálnym návrhom pána poslanca Šimka. Nech sa páči, pán poslanec, máte slovo.
P. Miššík, poslanec: (2003-02-27):
P. Rusko, podpredseda NR SR: Ďakujem pekne. Nech sa páči, dávam hlasovať. Hlasujte. (Hlasovanie.) Prítomných je 99 poslancov, za 98, proti nikto, nezdržal sa nikto, nehlasoval 1. Konštatujem, že návrhy pod bodom 1 až 3 zo spoločnej správy sme prijali. Nech sa páči ďalej.
Laššáková, Jana, podpredsedníčka NR SR (2014-05-29):
Pán poslanec Hlina, nech sa páči, s reakciou.
Číž, Miroslav, podpredseda NR SR (2015-02-06):
Ďakujem, pán spravodajca, nech sa páči zaujať miesto pre spravodajcov. Kolegyne, kolegovia, otváram všeobecnú rozpravu k týmto bodom programu. Do rozpravy sa písomne prihlásil ako poverený člen poslaneckého klubu pán kolega Árpád Érsek, má slovo.
Laššáková, Jana, podpredsedníčka NR SR (2014-11-09):
Pán poslanec Jarjabek.
Grendel, Gábor, poslanec NR SR (2024-01-24):
Podľa § 18 zákona o rokovacom poriadku ods. 1 schôdze Národnej rady sú verejné, účasť verejnosti na schôdzkach Národnej rady sa umožňuje do naplnenia kapacity miest určených pre verejnosť. Takže je to úplne k veci, čo hovorí pán poslanec Pročko, a mali ste dať hlasovať v zmysle § 38 ods. 3 o mojom procedurálnom návrhu. Ešte raz: „O procedurálnom návrhu, ktorý nemá zrejmú podporu Národnej rady, dá predsedajúci hlasovať ihneď. Ak pri hlasovaní predsedajúci zistí, že Národná rada nie je schopná uznášať sa, pokračuje sa v rokovaní podľa programu.“
Mojš, Milan, poslanec NR SR (2013-12-04):
Ďakujem. Vážená pani predsedajúca, v rozprave nevystúpil žiaden poslanec. Dajte, prosím, hlasovať o tom, že Národná rada Slovenskej republiky súhlasí s návrhom rozpočtu Exportno-importnej banky Slovenskej republiky na rok 2014. Prosím, dajte hlasovať.
Kuriak, Milan, poslanec NR SR (2023-06-21):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Jurinová, Erika, podpredsedníčka NR SR (2012-09-12):
Ďakujem, pán minister. Prosím pána spravodajcu, ktorého určil navrhnutý gestorský výbor, pána Mariána Kovačócyho, aby predniesol správu.
Pellegrini, Peter, predseda NR SR (2024-02-08):
Prezentujme sa a hlasujme o bode č. 351 druhého pozmeňujúceho návrhu poslanca Galka. (Hlasovanie.) Prítomných 121, za 12, proti 77, zdržalo sa 30, nehlasovali 2. Bod sme neschválili.
Taraba, Tomáš, poslanec NR SR (2020-12-09):
Dámy a páni, bez ohľadu na akékoľvek tieto právne debaty a nuansy, každému je jasné, že núdzový stav a spôsob zmeny vyhlasovania sa ide prijímať len a len preto, lebo koalícia vie, že už nebude vedieť dovládnuť inak ako v režime núdzového stavu. Takže to je jediný dôvod, budete to predlžovať donekonečna, je to realita, vytvárate si tu, vytvárate si tu predpolie, ako to povedal pán podpredseda vlády, a ja to zopakujem, na materiálnu mobilizáciu, čo znamená, ľudovo povedané, aj aby ste obchádzali obstarávania. A druhá vec, pracovná mobilizácia, to znamená, aby ste naďalej držali lekárov a sestričky ako otrokov v nemocniciach. Choďte sa tam pozrieť, tí ľudia padajú na ústa, nevládzu. Moja sestra robí anestéziologičku, minule dostala mikrospánok, čo je, čo pracovala deň, noc, deň, a jednoducho vy si myslíte, že tí ľudia ako otroci ako niekde v stredoveku tu na vás budú donekonečna robiť. To je celý dôvod, prečo to robíte, vy ste už dávno uleteli, čo sa týka akejkoľvek demokratickej vlády, a jednoducho toto je štýl, akým dovládnete, a treba to hovoriť otvorene.
Schlosár, Rastislav, poslanec NR SR (2019-09-12):
Pán poslanec Zelník, vy ste teraz povedali, že epidémie vznikajú tam, kde klesne tá zaočkovanosť pod 95 percent. To ste teraz povedali. Tak mi, prosím, vysvetlite, ako je možné, že tá epidémia osýpok, ktorú sme mali napríklad v okrese Trebišov, bola pri 99-percentnej zaočkovanosti. Vysvetlite mi to, prosím. Ďakujem.
Laurenčík, Milan, podpredseda NR SR (2021-09-17):
Ďalšiu faktickú poznámku má pán poslanec Ondrej Ďurica. Nech sa páči.
Jarjabek, Dušan, poslanec NR SR (2020-04-24):
Dobre. Ďakujem veľmi pekne všetkým kolegom. Pani Kozelová, veľmi v krátkosti, áno, má pravdu, detská relácia patrí do Slovenskej televízie, určite je chybou, že tam nie je. Pán Čekovský, tie politické floskule si nechajte na nejaké iné fórum, ja teraz hovorím o kultúre a hovorím o vzťahu ku kultúre a na čom by sme sa teda mohli dohodnúť. Ja sa teda budem pýtať inak. Viete, každé programové vyhlásenie vlády v oblasti kultúra, nemá zmysel, keď ten vzťah ku kultúre neexistuje. A preto sa pýtam svojich ctených kolegov, aký máte vzťah, vzťah ku kultúre? Kedy ste poslednýkrát, a ruku na srdce, boli v divadle na nejakom baletnom predstavení? Kedy ste poslednýkrát boli, ja neviem, v Redute na nejakom symfonickom orchestri sa pozrieť, na nejakom symfonickom koncerte? Koľkí z vás tam neboli, ja viem, že mnohí boli, koľkí z vás tam neboli? Ja som si robil prieskum kedysi dávno. Vyše sto poslancov Národnej rady nebolo nikdy v živote v divadle, dámy a páni. Taká je pravda. Ja neviem, ako by to vyzeralo teraz, keby som položil tú istú otázku, ktorú som položil vtedy cteným poslancom, a som bol šokovaný. Nehovoriac o menšinových žánroch. Kto z vás vie, aký je rozdiel medzi operou a operetou? Kto z vás vie, čo je komorná opera? Lebo tieto žánre u nás jednoducho neexistujú. O tom ja hovorím, nie o politických nejakých floskulách. Ja hovorím o vzťahu ku kultúre, ktorý by mal mať každý z vás a na základe toho by sme mohli napĺňať toto programové vyhlásenie vlády, ktoré vy tu máte. Preto, lebo to programové vyhlásenie vlády sa dá aj naplniť, aj nenaplniť, aj úplne zošrotovať. Z tohto tuná napísané nič nie je. O tom hovorím. A na záver. Koľko divadiel zavriete? O toľko viacej väzníc, dámy a páni, budete musieť postaviť. To povedal alebo pán Jaroš, spisovateľ, alebo pán Jurík, spisovateľ, už si to presne nepamätám, ale je to presne tak. A ďakujem za pozornosť všetkým tým, ktorí to s tou kultúrou myslia naozaj vážne. (Potlesk.)
P. Paška, predseda NR SR: (2008-09-11):
(Hlasovanie.) 123 prítomných, 118 bolo za, 3 sa zdržali, 2 nehlasovali. Návrh sme schválili. Ďakujem pekne, pán spravodajca. A ešte jedno posledné hlasovanie, ktoré uvedie pán poslanec Kvorka a bude to v prvom čítaní hlasovanie o vládnom návrhu zákona, ktorým sa menia a dopĺňajú zákony v pôsobnosti Ministerstva práce, sociálnych vecí a rodiny Slovenskej republiky v súvislosti so zavedením meny euro v Slovenskej republike .
Šeliga, Juraj, podpredseda NR SR (2020-07-10):
Pán poslanec Dostál.
Mihál, Jozef, poslanec NR SR (2013-10-16):
To je síce pravda, že v spoločnej správe je takisto tento paragraf, tento odsek, ale myslím si v dobrej vôli, že v treťom čítaní by sa pri dobrej vôli tá skratka štatistického úradu, o ktorú tam vecne ide, dala odstrániť.
Grendel, Gábor, podpredseda NR SR (2022-02-02):
Pán poslanec Kočiš.
Baláž, Radovan, poslanec NR SR (2019-10-22):
Pán predsedajúci, dajte hlasovať o tom, že Národná rada prerokuje predložený návrh zákona v druhom čítaní.
Kaliňák, Robert, poslanec NR SR (2018-05-09):
Ďakujem pekne. Vážený pán poslanec a predseda politickej strany, platí asi to, čo som povedal aj doteraz a nechcem vás veľmi opravovať, pretože jedna vec je politický názor, ktorý naša ústava garantuje a druhá vec proste nehovoriť vec, ktorá je kompaktná, alebo ktorá proste sedí. Vy ste hovorili o súdnom konaní. Azylové konanie je správne, nie súdne. V správnom konaní naši občania nepotrebujú advokátov, je to tak. Čiže nemajú viacej práv. Proste, toto proste jednoducho tak nie je. Ako ja rozumiem, čo sa snažíte naznačiť, a okej, to je v poriadku. Proste rozhodná, protimigrantská politika je vlastná vašej strane a ja jej rozumiem, to je v poriadku a keďže Slovensko má veľmi tvrdú azylovú politiku, tak sa proste tá politika, ktorú aj vy presadzujete, ukazuje len veľmi ťažko. Ale fakt je ten, že nebolo vždy Slovensko takou prísnou azylovou krajinou, ako je dnes. Aj tento priestor dáva k tomu, aby bola konkrétna zodpovednosť, pretože aj v prípade, ja som povedal, aj predtým mimovládne organizácie zastupovali žiadateľov o azyl a mali sme veľa sporov a veľakrát sme boli v novinách a hádali sme sa a proste boli to obrovské hádky. Akurát, že touto novelou sa vlastne stanovuje zodpovednosť, lebo už sa nemôžu skrývať za nejaké fyzické osoby, ktoré zastupovali, vlastne oni s tým nič nemajú. Ale toto je konkrétna mimovládna organizácia, ktorá má na zodpovednosti toto, týchto konkrétnych azylantov. Aj to potom môžete vy kritizovať, aj všetci ostatní, že toto je tá mimovládna organizácia, ktorá sa tomu venuje a poďme do diskusie s ňou. A rozdiel medzi žiadateľom o azyl a migrantom je dramatický. Keď v septembri 2015 prešlo 200-tisíc nelegálnych migrantov Rakúskom za jeden jediný mesiac, iba 4 000 z nich požiadalo o azyl, ale ho nedostali, samozrejme, skoro všetci. To znamená, že je jasný rozdiel medzi ekonomickým nelegálnym migrantom, ktorý o azyl nikdy nepožiada, pretože vie, že by sa ďalej nedostal, ako ten, čo to požiada. A s tými kresťanmi asýrskymi, to ste, pán Mazurek, teda fakt úplne vedľa.
Kollár, Boris, predseda NR SR (2021-07-23):
Ďalej vystúpi pán poslanec Schlosár. Nech sa páči, máte slovo.
Grendel, Gábor, podpredseda NR SR (2021-06-30):
S faktickou poznámkou ďalej pán poslanec Eduard Kočiš.
Andreánsky, Ladislav, poslanec NR SR (2013-03-27):
Dajte, prosím, hlasovať o pozmeňujúcom návrhu pána poslanca Brixiho.
P. Hrušovský, predseda NR SR: (2003-11-07):
(Hlasovanie.) 127 prítomných, 126 za návrh, 1 sa zdržal. Konštatujem, že návrh sme schválili. Prosím, ďalší. Ľ. Navrátilová, poslankyňa: Posledný návrh pani Rusnákovej sa týka § 14, ktorého účinnosť je posunutá na 1. september 2004.
Glváč, Martin, podpredseda NR SR (2016-06-17):
Ďakujem veľmi pekne. Dávam slovo spravodajcovi, ktorého určil, vlastne ktorý bude nahrádzať spravodajkyňu, ktorá bola určená gestorským výborom. Nech sa páči, pán poslanec Pčolinský.
Kuciaňová, Magdaléna, poslankyňa NR SR (2016-12-06):
Prosím, dajte hlasovať o štvrtom pozmeňujúcom a doplňujúcom návrhu pani poslankyne Remišovej.
Brocka, Július, poslanec NR SR (2015-09-16):
Áno, zopakovalo sa to tu, to, čo sme počuli aj v júni, 23. júna, myslím, keď premiér vystúpil na túto tému. S väčšinou jeho vystúpenia sa dá súhlasiť a nakoniec, veď za to vyhlásenie Národnej rady, že sme proti kvótam, že kvóty odmietame, sme boli takmer všetci poslanci, okrem jedného. Ale s čím chcem polemizovať a čo mi vadí na vašom vystúpení, pán premiér, že opäť ste postrašili. Zasa strašíte občanov Slovenska, s čím potom vy prídete. Prosím vás, ja to viem, nestrašte referendom! To robí Tsipras v Grécku. Pán premiér, vy ste zavinili to, že dnes v Európskej únii sa rozhoduje takýmto spôsobom. Vy, poslanci SMER-u, ste v roku 2008 so SNS a HZDS hlasovali za Lisabonskú zmluvu. Máte to dokonca aj na vašej stránke SMER-u. A nás poslancov za KDH, ktorí sme nehlasovali za Lisabonskú zmluvu a napríklad aj z takéhoto dôvodu, tak ste nás nazvali protinárodnými, protieurópskymi. A bol len ten rozdiel, pán Fico, že vy ste možno mali slabšiu predstavivosť, že vy ste si to nevedeli predstaviť. Preto vás vyzývam, nezneužívajte túto situáciu o nešťastníkoch imigrantoch a nerobte si a nepripravujte si volebnú kampaň za štátne peniaze aj pri tejto téme! Samozrejme, s ostatnými vecami, teda aj o čom s vami súhlasím, tak budem hovoriť vo svojom vystúpení.
J. Kvorka, poslanec: (2007-06-27):
Predsa odvody do poisťovní, predsa príklady také, ktoré sa týkajú toho, že dneska je podľa platného Zákonníka práce potrebné novému uchádzačovi o zamestnanie v prípade toho, že bude pracovať ako skladový robotník, požiadať zamestnávateľa o inventúru tohto skladu, je nemysliteľné. V mnohých prípadoch takýto zamestnávateľ sa otočí k takémuto človeku chrbtom, pretože si myslím, že mu dá odpoveď. Keď sa ti nepáči, za dverami stoja ďalší desiati atď. atď. atď. To sú veci, ktoré by som tu mohol spomínať v mnohých prípadoch. Keby ste si pozreli dostatočne ten zákon, ktorý tak vehementne obhajujete, o ktorý sa tak opierate, na ktorom staviate tú všetku možnú dobrotu a výsledky a úspechy, ktoré nám tu tak precízne rozprávate, tak keby ste poznali prax a keby ste sa troška porozprávali s ľuďmi, ktorých sa to bezprostredne týka, nemohli by ste takýmto spôsobom vystúpiť a takýmto spôsobom napádať novelizáciu Zákonníka práce, ktorá je práve z týchto dôvodov, ktoré som tu spomenul, a to som povedal len časť z toho, je veľmi potrebná, aby bol tento Zákonník práce novelizovaný. Ďakujem.
Richter, Ján, minister práce, sociálnych vecí a rodiny SR (2013-10-15):
Ďakujem pekne za slovo. Vážená pani podpredsedníčka Národnej rady, vážené panie poslankyne, páni poslanci, vládny návrh zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461 o sociálnom poistení v znení neskorších predpisov predkladám na základe plánu legislatívnych úloh vlády Slovenskej republiky na tento kalendárny rok. Účelom návrhu zákona je úprava hmotných a procesných podmienok vyplývajúcich z potrieb doterajšieho uplatňovania zákona a aktualizácia nárokových podmienok na prídavok na dieťa a príplatok prídavku na dieťa z hľadiska plnenia účelu týchto štátnych sociálnych dávok. Vládny návrh zákona kladie dôraz na účelné využívanie finančných prostriedkov určených na prídavok na dieťa a príplatok k prídavku na dieťa v súvislosti s riadnou starostlivosťou oprávnenej osoby o výchovu a výživu nezaopatreného dieťaťa. Preto sa navrhuje upraviť určenie osobitného príjemcu, a to v prípadoch: 1. neplnenia účelu prídavku a príplatku k prídavku, to znamená, ak prídavok na dieťa a príplatok k prídavku na dieťa neslúži na podporu výchovy a výživy konkrétneho dieťaťa, 2. nedbanie na riadne plnenie povinnej školskej dochádzky, to znamená najmä neprihlásenie dieťaťa na povinnú školskú dochádzku alebo neospravedlneného vynechávania vyučovania dieťaťom o viac ako 15 vyučovacích hodín... (Prerušenie vystúpenia predsedajúcou.)
Martvoň, Anton, poslanec NR SR (2012-07-03):
Ďakujem pekne, pani predsedajúca. Pán poslanec Mihál, no, čakal som, že sa vyjadríte trošku k tej solidarite, ktorú máte v názve politickej strany. Namiesto toho ste nás obvinili, že strana SMER oklamala voličov. No, na to vám iba poviem, asi ste pozabudli, že kto má vo volebnom programe legalizáciu marihuany alebo registrovaných partnerstiev. No, asi ste na to zabudli. Čiže keď chcete hovoriť, že kto koho oklamal, tak sa pozrite do vlastných radov. Vy ste to za dva roky, čo ste sľúbili, nesplnili. My máme pred sebou štyri roky, a teda reformy sa iba spúšťajú. Uvidíme. Čo sa týka pána Chrena, v podstate, čo sa týka vášho argumentu, že nejde o retroaktivitu, keď teda ten návrh podporia poslanci vládnej strany. No tu nejde o to, či ju podporia poslanci vládnej strany, alebo nie, súd, alebo teda vo všeobecnosti právna verejnosť sa na to pozerá z pohľadu toho, že či to právne ustanovenie je retroaktívne, alebo nie je. Nie je dôležité, kto ho podporí, nakoľko poslanci, poslancov je 83 zo SMER-u, ale strana SMER má tisícky členov a nie každý z tej tisícky členov s tým súhlasí, alebo z tých tisícov členov s tým súhlasia. Čo sa týka zničenia politických súperov s malým rozpočtom, to, že som to tak naznačil, čo strana SMER chce urobiť, podľa vášho názoru je absolútne, absolútne nesprávne. Chápem, že ťažko sa vám na to reaguje. Ale kde je práve tá vaša solidarita? Však keď chceme niečo zmeniť a chceme ušetriť, ako ste vy povedali vo vašom, teda v návrhu zákona ste napísali, že chcete ušetriť peniaze zo štátneho rozpočtu, no tak sa správajte solidárne a poďte do toho, nech sú krátené finančné prostriedky všetkým politickým stranám a nie je problém, ušetrí sa, občan bude spokojný. No a čo sa týka pána poslanca Bublavého... (Prerušenie vystúpenia časomerom.)
P. Hrušovský, predseda NR SR: (2003-04-09):
(Hlasovanie.) Prítomných je 128 poslancov, za návrh 122, zdržalo sa 5, nehlasoval 1. Schválili sme bod 4 zo spoločnej správy.
Laššáková, Jana, podpredsedníčka NR SR (2015-11-12):
Panie poslankyne, páni poslanci, pristúpime k druhému čítaniu o vládnom návrhu ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov. Vládny návrh ústavného zákona má tlač 1678, spoločná správa výborov má tlač 1678a. Poprosím pána ministra obrany Slovenskej republiky Martina Glváča, aby vládny návrh ústavného zákona odôvodnil. Nech sa páči, pán minister, máte slovo. (Rokovanie o vládnom návrhu ústavného zákona, ktorým sa mení ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov , tlač 1678.)
Figeľ, Ján, podpredseda NR SR (2014-06-05):
Nech sa páči, Ľudovít Kaník.
Ďuriš Nicholsonová, Lucia, podpredsedníčka NR SR (2017-05-19):
Dobré ráno. Vážení kolegovia, otváram siedmy rokovací deň 17. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali títo poslanci: pani poslankyňa Eva Antošová, Natália Blahová, pán poslanec Karol Farkašovský, Branislav Gröhling, Vladimír Matejička, Igor Matovič a Dušan Muňko. Teraz pristúpime k prvému čítaniu o návrhu poslanca Národnej rady Slovenskej republiky Ota Žarnay na vydanie zákona, ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých predpisov . Návrh zákona má tlač 516. Návrh na jeho pridelenie na prerokovanie výborom je v rozhodnutí pod č. 530. Dávam slovo pánovi poslancovi Žarnayovi, aby svoj návrh zákona uviedol. Nech sa páči.
D. Lipšic, podpredseda vlády a minister spravodlivosti SR: (2004-09-09):
Prijatím zákona o sociálnom poistení došlo k výraznej zmene výpočtového základu pre účely poskytovania príplatku za výkon funkcie sudcu alebo prokurátora, ktorým bol starobný dôchodok priznaný rozhodnutím Sociálnej poisťovne. Príplatok upravený v platnom znení zákona nie je zahrnutý medzi dávky sociálneho poistenia podľa zákona o sociálnom poistení, preto nemá opodstatnenie ho viazať na starobný alebo invalidný dôchodok. Novonavrhovaný druh príplatku bude viazaný na výpočtový základ, ktorým je priemerný plat sudcu, teda trojnásobok priemernej mzdy v národnom hospodárstve. Tento základ bude rovnaký pre sudcov a prokurátorov všetkých stupňov súdov a prokuratúr. Nebude závislý od počtu odpracovaných rokov, ktorý je významný z hľadiska výpočtu výšky starobného dôchodku a podstatným spôsobom ovplyvňuje dosiaľ určovanú výšku príplatku, ale od jednotného výpočtového základu. Transformácia pôvodného príplatku k dôchodku na príplatok za výkon funkcie sudcu alebo prokurátora od účinnosti navrhovanej právnej úpravy zabezpečí vyplácanie príplatku za výkon funkcie tak, aby príplatok vyjadroval rovnomerne a spravodlivo jeho cieľ zabezpečiť sudcom a prokurátorom vyplácanie systémovej dávky vyjadrujúcej zabezpečenie primeraného postavenia tejto kategórie právnických povolaní aj po skončení výkonu funkcie. V návrhu zákona navrhujeme degresívne určovanie percenta príplatku od 1,30 v roku 2005 cez 1,25 v roku 2006 až po 1 % v roku 2007 a v rokoch nasledujúcich. Návrh rešpektuje všetky odporúčania medzinárodných orgánov a inštitúcií týkajúcich sa sudcov a prokurátorov a ich ústavné postavenie a svojou úpravou im dáva možnosť voľby, či za vopred jasne určených pravidiel budú vykonávať funkciu sudcu alebo prokurátora ďalej, alebo požiadajú o jej skončenie a odchod do dôchodku. Ministerstvo spravodlivosti eviduje 142 sudcov a sudkýň, ktorí môžu požiadať o odchod do dôchodku v tomto roku, a 53 prokurátorov. Navrhovaná úprava okrem iného zohľadňuje aj tento aspekt a má zabrániť hromadnému odchodu vysokého počtu sudcov a prokurátorov, čo by mohlo mať výrazne destabilizujúci účinok na fungovanie našej justície. Funkcia sudcu a prokurátora je funkciou doživotnou a prináša so sebou celý rad obmedzení. Medzi ne patrí aj obmedzenie nemať žiaden iný príjem s výnimkou príjmu sudcu a prokurátora. Rovnako je služba sudcu a prokurátora osobitná od iných právnických povolaní. Zabezpečuje fungovanie štátu tým, že vymáha zákon. Je preto dôležité, aby sa odlíšenie prejavilo minimálne v tom, že sudca alebo prokurátor bude za výkon funkcie dostávať primeraný príplatok v čase, keď výkon svojej funkcie po dlhom celoživotnom pôsobení skončí. Dovoľte mi zároveň, pán predsedajúci, vyjadriť sa k spoločnej správe výborov Národnej rady, a to tak, že súhlasím s pozmeňujúcimi a doplňujúcimi návrhmi, ktoré sú uvedené v spoločnej správe. Ďakujem, pán predsedajúci.
A. Danko, poslanec: (2003-07-02):
Z. Martináková, podpredsedníčka NR SR: Pán spoločný spravodajca, môžeme pristúpiť k hlasovaniu?
Blanár, Juraj, podpredseda NR SR (2022-11-08):
Prezentujme sa a hlasujme o bodoch zo spoločnej správy. (Hlasovanie). Prítomných 131 poslancov, za hlasoval 1, proti bolo 80, zdržalo sa 49, nehlasoval 1. Konštatujem, že tento návrh sme neschválili zo spoločnej správy. Nech sa páči.
Čaplovič, Dušan, poslanec NR SR (2017-06-14):
Ja pri tejto príležitosti si dovolím odmietnuť ideologizovanie tohto problému. Úcta k práci a ľudia, ktorí v práci dačo dokázali, si zaslúžia takúto štátnu cenu aj v deň Sviatku práce, ktorý si uctieva dokonca pápež a mnohé osobnosti vo svete. Chcel by som preto povedať jeden príbeh, keď som bol v roku 1996 ako podpredseda Slovenskej akadémie vied v Spojených štátoch amerických, s terajším veľvyslancom Branislavom Lichardusom sme navštívili Kongres a tam bol daný návrh od kongresmanov, nehľadiac na to, či sú to republikáni, či demokrati, aby busta Alexandra Dubčeka bola umiestnená priamo v Kapitole. A zdvihla sa vlna, že to nie je možné, najmä zo strany Matice slovenskej na Slovensku a niektorých tzv. matičiarov v Spojených štátoch amerických. I napriek tomu škoda, že tam mohol byť aj Alexander Dubček, ako je tam teraz Václav Havel. Nakoniec sa podarilo s pánom Baníkom, dnes už nebohým sochárom, vytvoriť jeho bustu a umiestniť ju na miesto Wilson Woodrow center vo Washingtone. Ale vidíte, čo znamená, ak sa tieto veci ideologizujú, pretože Alexander Dubček si zaslúžil byť aj v samotnom Kapitole a tá šanca generácie 46, ako bol vtedajší prezident Clinton a ďalší, ktorí ho poznali z tohto obdobia, si zaslúžila aj túto bustu, ale vďaka ideologizácii aj zo strany Slovenska, najmä Matice slovenskej, sa to neuskutočnilo. Preto odmietam ideologizáciu a hovorím o tom, že táto štátna cena s menom Alexandra Dubčeka si zaslúži byť udeľovaná aj na 1. mája, pretože je to oslava práce a ľudí práce... (Prerušenie vystúpenia časomerom.)
Danko, Andrej, podpredseda NR SR (2024-02-06):
Poslankyňa Holečková.
Lebocký, Tibor, poslanec NR SR (2013-01-31):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie nasledovným výborom: ústavnoprávnemu výboru a Výboru Národnej rady Slovenskej republiky pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákona prerokujú v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Sopko, Miroslav, poslanec NR SR (2017-06-19):
Dve minútky som chcel len. (Reakcia predsedajúceho: „Nefunguje to. Budem kričať.“) Len dve minútky.
Fecko, Martin, poslanec NR SR (2015-11-26):
Ďakujem pekne, pán spravodajca, že si vystúpil v rozprave. A myslím si, že si to povedal, že akým, čo seješ, to budeš žať. To znamená, že a niekedy tá žatva príde aj v ďalšej, tretej alebo piatej generácii. Takže beriem to tak, že áno, mali by sme predsa len sa poučiť z minulosti a nerobiť chyby, ktoré možnože boli robené, ja neviem, z nejakej tej politickej, neviem akej eufórie, že poďme do toho. A musím povedať, že najväčší problém je, viete čo? A to musím povedať. Za posledných sto rokov, koľko sme tu mali revolúcií? V osemnástom sme vznikli, v štyridsiatom ôsmom naruby niečo, v osemdesiatom deviatom zase niečo naruby. Kedy pôjde ďalšia? To znamená, keď tu budeme niečo budovať štyristo rokov, tak to musí byť vyzametané. Ja hovorím a ja by som bol veľmi rád, keby sme si dali cieľ aj v poľnohospodárstve, že tu chceme vlastne mať, a nie po nejakej tej revolúcii znovu naruby všetko obracať, lebo tak sa žiť nedá. Ja v takomto chaose, nehnevajte sa, neviem žiť. Ďakujem.
Pellegrini, Peter, predseda NR SR (2015-12-15):
Prosím uviesť, že pán poslanec Osuský bol vykázaný ako nehlasujúci, pritom hlasoval za. Panie poslankyne, páni poslanci, chcem vás informovať, že pán prezident vrátil Národnej rade na opätovné prerokovanie dva zákony, a to zákon z 9. decembra 2015, ktorým sa mení a dopĺňa Občiansky súdny poriadok, a zákon z 25. novembra 2015, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti. Sú to tlače 1866 a 1867. Podávam návrh na zaradenie týchto nových bodov do programu 58. schôdze s tým, aby sme ich prerokovali ihneď. Najskôr novelu Občianskeho súdneho poriadku a po jej prerokovaní, najskôr však o 14.00 hod. vzhľadom na termín rokovania gestorského výboru by sme prerokovali novelu zákona o poskytovateľoch zdravotnej starostlivosti. Je všeobecný súhlas? (Súhlasná reakcia pléna.) Ďakujem pekne. Konštatujem, že sme zaradili tieto nové body do programu 58. schôdze. Pani poslankyňa Šípošová, procedurálny návrh? Nech sa páči.
Figeľ, Ján, podpredseda NR SR (2012-07-27):
Ďakujem pekne. Ďalším je pán poslanec Ján Senko.
P. Paška, predseda NR SR: (2009-06-30):
(Hlasovanie.) 132 prítomných, 79 za, 37 proti, 13 sa zdržalo, 3 nehlasovali. Prvý bod sme schválili. Hlasujeme o druhom.
Gál, Gábor, minister spravodlivosti SR (2018-09-12):
Ďakujem pekne za slovo. Vážené pani poslankyne, páni poslanci, vláda predkladá na rokovanie Národnej rady Slovenskej republiky zákon, návrh zákona, ktorým sa mení a dopĺňa zákon č. 506/2009 Z. z. o ochranných známkach v znení neskorších predpisov a ktorým sa menia a dopĺňajú niektoré iné zákony. Ide predovšetkým o to, že sme povinní transponovať do vnútroštátneho právneho poriadku ústavné smernice Európskeho parlamentu a Rady 2015/2436 zo 16. decembra 2015 o aproximácii právnych predpisov členských štátov v oblasti ochranných známok. Cieľom novelizácie je zákon o ochranných známkach, je potrebné vnímať v globálnych súvislostiach celého systému ochranných známok v Európskej únii aj o revízie, ktorá sleduje posilnenie inovácií a hospodárskeho rastu uľahčením prístupu osôb k systému zápisov ochranných známok v celej Európskej únii, zvýšenie efektivity systému ochranných známok Európskej únie, zrýchlenie konaní, zvýšenie predvídateľnosti a právnej istoty. Toto je vlastne gro toho celého. Ochranné známky už teraz, keď máme len ochraňovať len v európskej, len na Slovenskej republike, na území Slovenskej republiky, je primálo platné. V globálnom svete pri otvorení hraníc, v bezcolnom svete teraz už potrebuje každý, keď už chce nejakú ochrannú známku zaregistrovať, bolo by dobré, aby mal tú možnosť zabezpečiť čo rýchlejšie, čo bez najmenších administratívnych záťaží v celej Európskej únie, o tom je celý návrh zákona. Ďakujem pekne.
Blaha, Ľuboš, poslanec NR SR (2017-12-05):
Pán kolega Krajniak, opozícia, ktorej ste súčasťou, dala tému tejto schôdze „korekcia tendrov na ministerstve vnútra“ a vy tu 20 minút tárate, ale úplne o niečom inom. Vy ste očividne nepochopili tému tejto schôdze, ale vôbec ma to neprekvapuje vzhľadom na váš intelekt. Viete, keď ste hovorili o ľuďoch, tak vy tu vediete 15 minút prázdne reči o ľuďoch. Prázdne reči. - Kým minimálna mzda rekordne vysoká, to je to, čo my robíte pre tých ľudí. - Kým nezamestnanosť rekordne nízka, to je to, čo sa naozaj robí pre týchto ľudí vďaka tejto vláde. - Zamestnanosť rekordne vysoká. - Ekonomický rast jeden z najvyšších v eurozóne. - Zákonník práce ďaleko sociálnejších než za vlády pravice. - Miera chudoby najnižšia. A mohol by som pokračovať. To, čo vy tie vaše najvlhšie sny z hľadiska sociálnej agendy, my všetko robíme. Tak čo nám vlastne vyčítate, pán kolega? A, áno, musíme pomáhať pracujúcim ľuďom ďaleko viacej. S tým maximálne súhlasím a verím, že to budeme robiť. Ale nedá sa len predstierať, že vy idete niečo riešiť, navyše keď na čele vašej strany je miliardách Boris Kollár. Čo on robí pre ľudí, prosím vás?! Ako, áno, pre vybranú skupinu ľudí pašoval heroín kedysi. To áno, to robil pre ľudí. A Boris Kollár, pokiaľ viem, tak obťažoval mladé 14-ročné dievčatá, čo sú tiež ľudia. Čiže, áno, pre tie dievky niečo urobil. A takisto sa... (Reakcia z pléna.) Pán Pčolinský, kľud, kľud, verím, že sa k vám ten heroín od Kollára nedostal a budete menej nervózny. To, že si uviažete fešný šálik, to z vás ešte žiadneho sociálneho hrdinu nerobí. Pán Krajniak, preboha, vy tu robíte poskoka jedinému mafiánovi v slovenskom parlamente. Aká je dôveryhodnosť toho, čo hovoríte? Jedinému mafiánovi tu robíte naozaj poskoka. Viete, čokoľvek hovoríte o ľuďoch, mne, keď vy hovoríte, vždy znie v ušiach iba znelka z Krstného otca. Ďakujem.
Kollár, Boris, predseda NR SR (2023-03-28):
Prosím, prezentujme sa a hlasujeme. (Hlasovanie.) Prítomných 132 poslancov, za 85, 46 sa zdržalo, 1 nehlasoval. Konštatujem, že sme schválili návrh novely zákona č. 15/2005 Z. z. o ochrane druhov voľne žijúcich živočíchov a voľne rastúcich rastlín. Pristúpime k hlasovaniu o návrhu uznesenia k správe výboru pre obranu a bezpečnosť o stave použitia informačno-technických prostriedkov za rok 2022, je to tlač 1423. Dávam slovo poverenému členovi výboru poslancovi Lukášovi Kyselicovi a prosím ho, aby hlasovanie uviedol. (Hlasovanie o správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2022 , tlač 1423.)
Blanár, Juraj, podpredseda NR SR (2021-03-16):
Vyhlasujem rozpravu za uzatvorenú a chcem sa spýtať pána predkladateľa... áno, má záujem o záverečné slovo. Pán minister, nech sa páči, máte slovo.
Glváč, Martin, podpredseda NR SR (2018-02-14):
Pán poslanec Mazurek.
Bugár, Béla, podpredseda NR SR (2019-10-17):
Prezentujme sa a hlasujme. (Hlasovanie.) Prítomných 128, za 105, zdržalo sa 23 poslancov. Konštatujem, že návrh zákona bol schválený. Prosím teraz pána poslanca Kmeca, aby uviedol hlasovanie v druhom čítaní o návrhu poslancov Antala a Sárközy na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj (tlač 1639). (Hlasovanie o návrhu poslancov Národnej rady Slovenskej republiky Petra Antala a Irén Sárközy na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov v znení zákona č. 375/2016 Z. z. , tlač 1639.)
J. Tarčák, poslanec: (2007-10-19):
A tu k pánovi kolegovi. No veď aj to je, ja som za, že treba posilniť, aby tam nebol jeden, lebo skutočne ak je jeden súd a potom sa to nemôže posunúť, treba posilniť tú kapacitu. Aj preto to hovorím, že v tej Únii, možno to tak niekedy my nemáme vžité, ale veď chodíte po svete viacerí, viete dobre, tam to právo má inú kvázi hodnotu. My sme si tak v tom bývalom režime zvykli trochu, že všetko je naše a nikoho nič nie je. No ale to je pasé. A kto rozhodne, ak ja mám iný názor, ako ho máte vy? No jedine v konečnom dôsledku to bude ten súd. Potom na tie rozhodnutia sú naviazané ďalšie veci. Veď ide od prípadu k prípadu, nie je to jednoduché. Aj to je alfou a omegou. Veď ja som povedal moju skúsenosť, ako som tú VÚC-ku zakladal. No bolo to na zelenej lúke. To aj tak še dá. Ale to tým sudcom nemôžeme ponúknuť, lebo tí páni sudcovia musia prísť s tým štósom papierov, ktoré potrebujú, musia vás niekde zaarchivovať, musia to niekde uložiť, musia konať. No tak potrebujú... (Vystúpenie prerušené časomierou.)
J. Mikolaj, podpredseda vlády a minister školstva SR: (2009-03-10):
Zákon o stimuloch pre výskum a vývoj rozširuje možnosti podpory vedy a techniky v Slovenskej republike, čím prispeje ku zvýšeniu kapacít výskumu a vývoja v samotných podnikoch a ku zvýšeniu investovania do výskumu a vývoja z podnikateľských zdrojov, a to v súlade s cieľmi Lisabonskej stratégie, Rámcom Spoločenstva pre štátnu pomoc na výskum, vývoj a inovácie a nariadením Komisie Európskeho spoločenstva č. 800 z roku 2008 o vyhlásení určitých druhov kategórií pomoci za zlučiteľné so spoločným trhom podľa čl. 87 a 88 zmluvy. Na základe tohto zákona bude môcť podnikateľ, či už mikropodnikateľ, malý podnikateľ, stredný alebo veľký, ktorý vytvorí alebo rozšíri pracovisko výskumu a vývoja, požiadať o štátnu pomoc pre výskum a vývoj vo forme dotácie na podporu základného výskumu alebo aplikovaného výskumu, alebo experimentálneho vývoja, vypracovanie štúdie realizovateľnosti projektu, zabezpečenie ochrany priemyselného vlastníctva, dočasné zapožičanie vysokokvalifikovaného zamestnanca výskumu a vývoja a súčasne úľavu na dani z príjmu. Táto úľava bude do výšky dane pripadajúcej na pomernú časť základu dane z príjmu podnikateľa. Pomerná časť základu dane z príjmu sa vypočíta tak, že základ dane z príjmu podnikateľa v danom finančnom roku sa vynásobí koeficientom, ktorý sa vypočíta ako podiel vlastných nákladov podnikateľa a súčtu nákladov z vlastných prostriedkov podnikateľa a dotácie zo štátneho rozpočtu. K úľave na dani dáva vyjadrenie Ministerstvo financií Slovenskej republiky. Vstupnou podmienkou pre podanie žiadosti o stimuly je minimálna výška celkových oprávnených nákladov. Záverečné schválenie poskytnutia stimulov na základe komplexného hodnotenia vykonáva do 2 mil. eur Ministerstvo školstva Slovenskej republiky, nad 2 mil. eur vláda Slovenskej republiky. Čerpanie poskytnutých stimulov a ich použitie bude kontrolované a odpočtované v Európskej komisii. Dotácia bude podnikateľom poskytovaná v rámci limitov prostriedkov štátneho rozpočtu schválených v ich rozpočtovej kapitole Ministerstva školstva Slovenskej republiky. Predmetný návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami a ďalšími medzinárodnými dokumentmi, ktorými je Slovenská republika viazaná. Záverom mi dovoľte požiadať o schválenie tohto vládneho návrhu a predloženie na ďalší legislatívny proces. Ďakujem pekne.
Kollár, Boris, predseda NR SR (2022-04-27):
Áno, nech sa páči, samozrejme. Prosím, prezentujme sa a hlasujeme. (Hlasovanie.) Prítomných 143, za 49, proti 83, zdržalo sa 11. Ani táto námietka neprešla. Nech sa páči, pán poslanec, pokračujeme v hlasovaní.
Danko, Andrej, predseda NR SR (2016-05-18):
Ďakujem. Takže pán poslanec Jozef Viskupič. Pripraví sa pán poslanec Dušan Bublavý.